**ชื่อโครงการ**  โครงการส่งเสริมนักเรียนให้มีรายได้ระหว่างเรียนเพื่อห่างไกลยาเสพติด

**ลักษณะโครงการ**  ❑ ใหม่ 🗹 ต่อเนื่อง

**ผู้รับผิดชอบโครงการ** 1. นางสาวสร้อยฟ้า แสงเพชร

**1. หลักการและเหตุผล**

ปัจจุบันประเทศไทยกำลังเกิดการเปลี่ยนแปลงตามกระแสโลกาภิวัฒน์ความเจริญทางวัตถุและเทคโนโลยีทำให้นักเรียนรู้ไม่เท่าทันในยุคบริโภคนิยมวิ่งตามความเจริญทางด้านวัตถุอยากมีเหมือนคนอื่นทำให้สุลุ่ยสุหร่ายใช้จ่ายฟุ่มเฟือยก่อให้เกิดหนี้สินรุงรังประกอบอาชีพไม่พอใช้จ่ายด้วยบุญของคนไทยที่มีพ่อหลวงพระราชทานปรัชญาแก่ประชาชนให้ดำเนินชีวิตตามปรัชญาเศรษฐกิจพอเพียง โดยให้ยึดหลักความพอประมาณความมีเหตุผลหรือใช้ปัญญาในการแก้ปัญหา การสร้างภูมิคุ้มกันให้กับตนเองครอบครัวองค์กรและชุมชนพื้นฐานของเศรษฐกิจพอเพียง ทั้งสามประการนั้นสามารถนำมาประยุกต์ใช้เรื่องต่าง ๆ ได้เป็นอย่างดีแม้แต่ในการประกอบอาชีพ การดำรงชีวิตหากนักเรียนมีหลักเศรษฐกิจพอเพียงรู้เข้าใจและดำเนินชีวิตอย่างรู้เท่าทัน ทำให้เรารับมือกับโอกาสและความเสี่ยงในกระแสโลกาภิวัฒน์ได้อย่างถูกต้องและเหมาะสม

ในการนี้โรงเรียนได้มองเห็นประโยชน์และความสำคัญของการปลูกฝังการนำหลักปรัชญาเศรษฐกิจพอเพียงให้เกิดกับนักเรียน เพื่อเป็นการส่งเสริมหลักการดังกล่าวทางโรงเรียนจึงได้จัดกิจกรรมส่งเสริมนักเรียนให้มีรายได้ระหว่างเรียนขึ้นทำให้นักเรียนสามารถพึ่งพาตนเองได้ ซึ่งทางโรงเรียนมีการจัดกิจกรรมการฝึกงานอาชีพให้กับนักเรียนเป็นอาชีพที่นักเรียนถนัดและสนใจเหมาะสมกับศักยภาพของนักเรียนและบริบทของโรงเรียน การศึกษาเป็นเครื่องมือสำคัญในการพัฒนาความรู้ ความคิด คุณธรรมของเด็กและเยาวชนให้เป็นพลเมืองที่ดีมีคุณภาพ นอกจากนี้ การศึกษายังเป็นกุญแจสำคัญที่จะนำไปสู่การประกอบอาชีพ รายได้ประสิทธิภาพของการทำงาน และการพึ่งพาตนเองได้ในที่สุด ดังนั้น หากจะมุ่งหวังให้การพัฒนาประเทศเป็นไปอย่างสมบูรณ์ราบรื่น ก็มีความจำเป็นอย่างยิ่งที่จะต้องกระจายโอกาสทางการศึกษาให้แก่เด็กและเยาวชนอย่างทั่วถึง อย่างไรก็ตามปัญหาความยากจนยังเป็นอุปสรรคที่ทำให้เด็กและเยาวชนไทยส่วนหนึ่งขาดโอกาสทางการศึกษา ต้องออกจากโรงเรียนกลางคันหรือไม่ได้ศึกษาต่อในระดับที่สูงขึ้น

ทางโรงเรียนป่าตึงพิทยานุกูลมองเห็นความสำคัญของการฝึกทักษะด้านอาชีพ ต้องการฝึกอาชีพให้กับนักเรียน โดยผู้ที่มีความชำนาญในวิชาชีพนั้น ๆ มาให้ความรู้กับนักเรียน เพื่อให้นักเรียนนำความรู้ที่ได้มาปฏิบัติจริง จำาหน่ายผลิตภัณฑ์ที่ได้และมีรายได้ระหว่างเรียน

โรงเรียนป่าตึงพิทยานุกูล ได้ตระหนักถึงความสำคัญของการจัดการศึกษาให้นักเรียน ค้นหาอาชีพตามความต้องการของตนเอง และมีโอกาสให้นักเรียนได้เรียนรู้ภาพของงานและการฝึกทักษะอาชีพเบื้องต้น เพื่อปลูกฝังและให้ความรู้ความเข้าใจแก่ผู้เรียน ครู บุคลากรทางการศึกษา และบุคคลภายนอก และหน่วยงานอื่น  อีกทั้งยังได้ใช้เป็นแหล่งเรียนรู้เพื่อเป็นแนวทางในการดำรงชีวิตได้อย่างยั่งยืนต่อไป

**2. วัตถุประสงค์**

๒.๑ ผลผลิต(Outputs)

๒.๑.๑ เพื่อเป็นการส่งเสริมให้นักเรียนได้ฝึกประสบการณ์ในกิจกรรมงานอาชีพที่นักเรียนถนัด

สนใจและเหมาะสมกับศักยภาพของตนเอง

๒.๑.๒ เพื่อเป็นการส่งเสริมให้นักเรียนมีรายได้ระหว่างเรียนและรู้จักใช้เวลาว่างให้เกิด

ประโยชน์

๒.๑.๓ เพื่อสร้างจิตสำนึกที่ดีของนักเรียนโรงเรียนป่าตึงพิทยานุกูลต่อหลักปรัชญาเศรษฐกิจพอเพียง

๒.๒ ผลลัพธ์(Outcomes)

๒.๒.๑ ๒.๒.๒ นักเรียนได้รับประสบการณ์ตรงจากการฝึกอาชีพ

๒.๒.๓ นักเรียนได้ปฏิบัติตามแนวเศรษฐกิจพอเพียงและนำไปใช้ในชีวิตประจำวัน

**3. เป้าหมาย**

**๓.๑ เชิงปริมาณ**

**๓.๑.๑ ร้อยละ 9๐ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓   
มีประสบการณ์ในงานอาชีพที่ถนัดสนใจและเหมาะสมกับศักยภาพของตนเอง**

**๓.๑.๒ ร้อยละ 9๐ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓   
มีรายได้ระหว่างเรียนและรู้จักใช้เวลาว่างให้เกิดประโยชน์**

**๓.๑.๓ ร้อยละ ๙๕ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓   
เกิดจิตสำนึกที่ดีต่อหลักปรัชญาเศรษฐกิจพอเพียง**

**๓.๒ เชิงคุณภาพ**

**๓.๒.๑ นักเรียนชั้นประถมศึกษาปีที่ 4 - ๖ และมัธยมศึกษาปีที่ ๑ – ๓ มีประสบการณ์ในงานอาชีพที่ถนัดสนใจและเหมาะสมกับศักยภาพของตนเองอยู่ในระดับดีมาก**

**๓.๒.๒ นักเรียนชั้นประถมศึกษาปีที่ 4 - ๖ และมัธยมศึกษาปีที่ ๑ – ๓ มีรายได้ระหว่างเรียนและรู้จักใช้เวลาว่างให้เกิดประโยชน์อยู่ในระดับดีมาก**

**๓.๒.๓ ผู้นักเรียนชั้นประถมศึกษาปีที่ 4 - ๖ และมัธยมศึกษาปีที่ ๑ – ๓ เกิดจิตสำนึกที่ดีต่อหลักปรัชญาเศรษฐกิจพอเพียงอยู่ในระดับดีมาก**

**4. วิธีดำเนินการ**

|  |  |  |  |  |
| --- | --- | --- | --- | --- |
| ที่ | กิจกรรม/โครงการ | ปีการศึกษา | | หมายเหตุ |
| ภาคเรียนที่ 1 | ภาคเรียนที่ 2 |
| 1 | กิจกรรมเรียนรู้ช่างตัดผม | ✓ | ✓ |  |
| 2 | กิจกรรมการบริหารจัดการ การเพาะเลี้ยงเห็ดในและนอกโรงเรือน | ✓ | ✓ |  |

**5.ระยะเวลาดำเนินการ**

ตลอดปีการศึกษา 2564  
**6.สถานที่ดำเนินการ**

โรงเรียนป่าตึงพิทยานุกูล ตำบลบ้านแซว อำเภอเชียงแสน จังหวัดเชียงราย

**7. งบประมาณที่ใช้**

เงินงบประมาณ 50,000 บาท

รายละเอียดดังนี้

|  |  |  |  |
| --- | --- | --- | --- |
| **งาน/โครงการ/กิจกรรม** | **งบประมาณ** | ระยะเวลาดำเนินการ | ผู้รับผิดชอบ |
| กิจกรรมเรียนรู้ช่างตัดผม   * ค่าวัสดุอุปกรณ์และค่าวิทยากรภายนอก | 30,000 บาท | ปีการศึกษา 2564 | น.ส.สร้อยฟ้า   แสงเพชร |
| กิจกรรมการบริหารจัดการ การเพาะเลี้ยงเห็ดในและนอกโรงเรือน   * ค่าวัสดุอุปกรณ์และค่าวิทยากรภายนอก | 20,000 บาท | ปีการศึกษา 2564 | น.ส.สร้อยฟ้า   แสงเพชร |
| รวมเงินงบประมาณทั้งหมด | 50,000 |  |  |

**8. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือที่ใช้** |
| 1. ร้อยละ 9๐ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓ มีประสบการณ์ในงานอาชีพที่ถนัดสนใจและเหมาะสมกับศักยภาพของตนเอง  2. ร้อยละ 9๐ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓ มีรายได้ระหว่างเรียนและรู้จักใช้เวลาว่างให้เกิดประโยชน์  3. **ร้อยละ ๙๕ ของนักเรียนชั้นประถมศึกษาปีที่ 4 – ๖ และมัธยมศึกษาปีที่ ๑ – ๓ เกิดจิตสำนึกที่ดีต่อหลักปรัชญาเศรษฐกิจพอเพียง** | - การสอบถาม  - การสังเกต  - การประเมินความพึงพอใจ  - การนิเทศติดตาม  - การทดสอบและปฏิบัติ | - แบบสอบถาม  - แบบประเมิน  - แบบนิเทศติดตาม  - แบบสัมภาษณ์  - แบบทดสอบ |

**9.ผลที่คาดว่าจะได้รับ**


9.๑ นักเรียนชั้นประถมศึกษาปีที่ 4- ๖ และมัธยมศึกษาปีที่ ๑-๓ มีประสบการณ์ในงานอาชีพที่

ถนัดสนใจและเหมาะสมกับศักยภาพของตนเอง

9.๒ นักเรียนชั้นประถมศึกษาปีที่ 4- ๖ และมัธยมศึกษาปีที่ ๑- ๓ มีรายได้ระหว่างเรียนและรู้จัก

ใช้เวลาว่างให้เกิดประโยชน์

9.๓ นักเรียนชั้นประถมศึกษาปีที่ 4- ๖ และมัธยมศึกษาปีที่ ๑- ๓ มีจิตสำนึกที่ดีต่อหลักปรัชญา


เศรษฐกิจพอเพียง

ลงชื่อ.................................................... ลงชื่อ....................................................

(นางสาวสร้อยฟ้า แสงเพชร) (นายอนุรักษ์ ทองเสรี)

ครูโรงเรียนป่าตึงพิทยานุกูล ประธานคณะกรรมการสถานศึกษา

ผู้เสนอโครงการ ผู้เห็นชอบโครงการ



ลงชื่อ…………………………………………........................

(นายจรูญ จุ้ยสาย)

ผู้อำนวยการโรงเรียนป่าตึงพิทยานุกูล

ผู้อนุมัติโครงการ